text: Usikkert om "1864" bliver filmatiseret
  21 juli 2015 kl. 07.56
  Det har hele tiden været meningen, at DR's dramaserie "1864" skal filmatiseres, men det er nu usikkert, om det sker. Det skriver MediaWatch.
  Dramaserien fra DR kørte over de danske tv-skærme i efteråret 2014. Hele tiden har det været planen, at den skal filmatiseres, men nu ser det ud til, at de planer ikke er så sikre som hidtil.
  Filmen står nemlig ikke på Filmudlejernes liste af kommende titler i 2015 eller 2016, og det indikerer, at den ikke er på vej til landets biograf-lærreder.
  - Det er ikke endeligt afgjort, om spillefilmsudgaven af tv-serien skal have dansk biografpremiere, skriver film- og distributionschef Sune Lind Thomsen fra SF Film, der er distributør af "1864", til MediaWatch.
  Læs artiklen fra MediaWatch her
  